(પ્રતિનિધિ) અમદાવાદ : શહેરના સરસપુર અને ગોમતીપુર વિસ્તારમાં રહેતા બે શ્રમિકો યુવકોએ પણ મજુરી કામના બદલે વિદેશી દારૂનો ગેરકાયદેસર ધંધો શરૂ કરવા માટે અન્ય રાજયમાંથી ટ્રેન મારફતે બેગમાં વિદેશી દારૂની બોટલો ભરીને આજે સવારે અમદાવાદ રેલવે સ્ટેશન પર ઉતરતા રેલવે પોલીસે શંકાના આધારે બંનેની અટકાયત કરી તેમનો સામાન ચેક કરતા વિદેશી દારૂની બોટલો મળી આવી હતી પોલીસે બંનેની સામે ગુનો દાખલ કરી વધુ તપાસ હાથ ધરી છે.